
Nærværende rejsebeskrivelse er nedskreven flere dage efter hjem- 
komsten fra rejsen, så godt som udelukkende efter hukommelsen; 
den gør derfor ikke fordring på nogensomhelst grad af fuldstæn- 
dighed, ligesom den med undtagelse af enkelte taler uden tvivl ej 
heller vil kunne have synderlig interesse udenfor den kreds, som 
deltog i rejsen. — At den overhovedet er kommen til verden, har 
væsentlig sin grund i, at der var bleven en lille sum tilovers af 
rejseselskabets kassebeholdning, og, at man bestemte sig til, at 
denne skulde anvendes til en beretning; Hensigten skal derfor blot 
være at genkalde i erindringen de skønne livlige dage, og, da dette 
• stedse vil være en glæde for enhver af deltagerne, fortrøster man 
sig til, at denne opgave ikke vil være vanskeligere, end at nærværende 
beretning nogenlunde, vil kunne løse den. Den største vanskelighed 
har dog gengivelsen af talerne frembudt, men da disses frembærere 
ofte ikke engang selv have kunnet erindre dem, ville de forhåbent- 
lig være såmeget mere tilbøjelige til at undskylde forfatteren, såfremt 
der skulde være indløbet unøjagtigheder. 

tf en idé, at eleverne fra flere af landets folkehøjskoler 
skulde mødes, for at gøre en lystrejse sammen, var alt 
fremkommet for længere tid siden; man indså fuldtvel, 
at en slig rejse i flere henseender måtte have en gavnlig 
indflydelse på eleverne, hvoraf mange kun havde set et 
par af de købstæder., som lå deres fødested nærmest; 
isærdeleshed måtte man dog lægge vægt på det gavn- 
lige i det bekendtskads- og venskabs - bånd, som det 
friske og muntre samliv på en sådan udflugt måtte 
knytte mellem ungdommen fra landets mest forskellige 
egne, derved kunde man dristig håbe, at sandsen for 
den folkelige oplysning endydermere måtte styrkes. — 
Hellerikke kunde man være blind for det i høj grad 
dannende og åndsudviklende , som fremkaldes ved at 
komme sammen med fremmede egnes folk, ikke at tale 
om det forædlende for øjet, som kan erhverves ved at 
se alt det skønne, som naturen kan frembyde på en så- 
dan rejse. Altså, ideen var god — det gjaldt blot om 
at få den til virkelighed; forstanderen ved Gedved høj- 
skole lagde imidlertid trøstig hånd på værket — han 
underhandlede med de andre skoler, udkastede, rejseplanen, 
ordnede derefter det nærmere med befordringen og an- 
komsten på de forskellige steder — rejsen kom således 
istand, og alt lykkedes over al forventning, isærdeleshed 
da vejret var så gunstigt, som det kunde tænkes. 

Afrejse fra Horsens. 

Omsider kom den dag, da den længe forberedte rejse 
skulde gå for sig; i Gedved ventede man Søndag den 

22de Juni med længsel på de deltagere , som skulde 
komme fra Staby folkehøjskole; endelig kom de da 
henimod kl. 9 om aftenen, trætte af den 26 mile lange 
rejse, som de <rver Silkeborg havde tilbagelagt paa min- 
dre end 2 d?ge. Man havde ventet et antal af 30, 
men der mødte nu kun 20, mest forhenværende elever, 
ledsagede af skolens anden lærer hr. P. Hass, idet for- 
standeren hr. Sørensen desværre var forhindret fra at 
tage med; disse 20 elever, hvoraf en dog først stødte 
til i Korsør, vare: 

Christen Mehl, Hvidbjerg på Mors. Christen Berthelsen, Råsted. 
Ånders Kilsholm, Bur. Søren Smedegård, Vemb. Peder Skydsgård, 
Vemb. Gregers Slyk, Vemb. Bendt Kystrup, Ulfborg. Stak Jen- 
sen, Udstrap. Vilhelm Lind, Thim. Gravers Bjerg, Skadil. An- 
ders Før up, Thorsted. Mads Christensen, Hover. Svend Holm, 
Rindom. . Johan Kolby, Rindom. Christian Kielsen, Ringkjøbing. 
Anders Hansen, Egvad. Rasmus Rasmussen, Vester Breininge (Ærø). 

Lærere: 
S. P. Jensen, Lønborg. K. Lillelund, Ringkjøbing. M. K. Sand, Gjørding. 

Rejsen fra Silkeborg til Gedved havde taget længere 
tid for dem, encl de havde ventet; de faldt i næsten alt- 
for gode hænder, idet de, efterat have tilbagelagt den 
smukke sejlads med dampbåden „Hjejlen* ned ad søerne 
rundt om foden af Himmelbjerget, ved Rye mølle bleve 
modtagne af folkethingsmand R. Mathiasen, der førte 
selskabet til sit hjem i Emborg og på sædvanlig jydsk 
vis vel beværtede enhver, og derefter skaffede dem nogle 
små pramme, hvorpå de bleve roede over Danmarks 
største indsø, den to mile lange og en halv mil brede 
Mos-sø — denne gang gjaldt det imidlertid breden — , 
hvorpå selskabet fra landsbyen Dørup, nogle gående 
andre kørende, nåede Gedved, idet hr. mølleejer N. 
Knudsen velvilligt havde stillet sin befordring til sel- 
skabets rådighed. I Gedved indkvarteredes de tilrejsende 
dels på højskolen dels på de omliggende gårde for kl. 
3 om morgenen atter at bryde op. Endel'af eleverne fra 
Gedved vare alt mødte her, således at man talte om- 
trent 50 mand på vejen til Horsens med højskolens 
danebrog i spidsen. Vesterjyden havde med skam at 
tale om glemt flaget hjemme. Man vilde nu dels øve 

den befordring, som enhver ventede at få mest brug 
for, dels prøve Vesterjyden, om ban forstod at holde 
skridt, og holdt derfor en mil i timen — men Tester- 
jyden var sejg, ja onde tunger vilde endogså påstå/ at 
det var Østerboere, som sakkede agter ud. I Horsens 
voxede Belskabet betydeligt — deltagerne fra Gedved 
bleve ialt 51, foruden forstander Bcøsen; disse vare: 
Karl Oleisen, Kaitrup. Peder Møller, Tebstrup. Nils Pedersen, 
Stensballe. Johannes Jensen, Åle. Søren Hansen, Serritslev. Jør- 
gen Sørensen, Ranlev. Rasmus Nilsen, Tvingstrup. Hans Pedersen, 
Lun dum. Laus Lauersen, Lundum. Nils Hjerrild, Ustrup. Eas- 
mus Larsen, Bleld. Jens Sørensen, Vindelev. Søren Sørensen, Hå- 
strup. Christen Winther, Klakring. Hans Winther, Klejs. Anders 
Winther, Klejs. Søren Mikkelsen, Sinding. Hans Eriksen, Sinding. 
Poul Hansen, Åle. Jens Bornemann, Monberg. Jens Rasmussen, 
Monberg. Peder Pedersen, Nim. Nils Lauridsen, Tarm. Hans 
Nilsen, Gylling. Nils Langballe, Burgårde. Johannes Staunberg, 
Hedensted. Jens Lund, Ørum. Jørgen Jacobsen, Møbålle. Morten 
Pedersen Elling. Peder Cristensen Lundumskov. Hans 
Lundumskov. Jens Møller, Lillerupholm. Peder Møller, Lillerupholm. 
Sejer Mikkelsen, Thorsted. Marius Knudsen, Thingstedholm mølle. 
Anton Bendsen, Tørring. Rasmussen, Skive. Kattrup. 

Petersen , Horsens. Peder Rousthøj , Stendrup. Olsen , Skjold. 
Jens Bech, Gammel by. Søren Jørgensen, Håstrup. 

Lærere: 
Andersen, Gedved. Jørgensen, Serritslev. Ovesen, Rådved. Ras- 
mussen, Østbirk. Utoft, Træden. Thomsen, Gammelby. Ravn, 
Qornumkær. Dahl, Jellinge. 

Man samledes nu ombord paa „Diana", fik madkasserne 
fordelte (10 mand om hver), og med sangen : „I alle de ri- 
ger og lande osv." steynede man ud fra skibsbroen, 
hvor en del Horsensfolk vare forsamlede — man hørte 
imidlertid ingen hurraråb — formodentlig havde man 
allerede da en anelse om, at man ikke burde spilde sit 
krudt for tidligt, eller man har tænkt, som en borger i 
Stege siden udtrykte sig: „Jeg råber og synger ikke 
så tidlig på morgenstunden 44 . — En sangforening, be- 
stående af de herrer Basmussen, Jørgensen, Andersen, 
Ovesen og Dahl muntrede selskabet med nogle klang- 
fulde vel udførte firstemmige sange, men de herrer 
glemte at tage deres jydske forsigtighed med, idet de 
overanstrængte stemmerne såmeget i begyndelsen, at 

de vare sågodtsom ubrugelige, da man kom til bestem- 
melsesstedet Bornholm. — På rejen til Korsør foregik 
intet mærkeligt — luften var ganske stille — kun en 
Vesterjyde var nær ved at blive søsyg, men det vilde 
dog ikke blive til noget, derimod måtte madkasserne 
holde for, så intet sted paa hele rejsen blev der hulet 
så godt i dem som på denne tour; dog vandt Vester- 
jyden også i denne henseende prisen, så han havde den 
ære først at molde en madkasse tom, for derpå at bede 
om brød hos naboerne; og dog var det just ikke for- 
nemme retter, blot rugbrød og smør. — I Korsør havde 
man 2 timers rast, inden toget gik til København; man 
satte sig da i bevægelse med faner i spidsen for at bese 
den gamle ærværdige stad (Baggesens fødested), over 
den nybyggede bro rundt om havnen til fæstningen, 
der imidlertid ikke er mere end nogle få hundrede alen 
i omkreds; hvor stor var da ikke begærligheden efter 
at komme ind i dette Sællands bolværk ved Storebelt, 
men desværre! skildvagten var ubøjelig, ingen måtte 
komme ind; det kunde måske også være farligt, da der 
ymtedes om, at hele besætningen kun skulde tælle 4 mand, 
foruden en major. Man måtte altså nøjes med at be- 
tragte de vældige volde udvendig fra og drog derpå i 
sluttet skare tilbage gennem byen, men morsomt nok 
forvildede man sig således i denne indviklede stad, at 
man tilsidst måtte ty til en velvillig Korsørianers hjælp, 
for igen at finde jernbanegården. Yarmen var meget 
stærk, så det ikke var fri, at den „omtrækken", som Jy- 
den udtrykte sig, „trak sveden ud"; „ja vi er klogere", 
tænkte da nogle fiffige Østerjyder, som med en kop 
kaffe og en halv bajer foran sig nikkede til de forbi- 
dragende fra vinduet hos en gæstgiver. — Endelig sad 
man da i vognene — den sædvanlige åndeløse løben 
frem og tilbage i det sidste minut var overstået, en- 
hver rugede nu over sit gods med samme tilfredshed 
som en høne, der før indtræffende tordenvejr har fået 
samlet sine kyllinger — lokomotivet peb, og toget gik 
til stor forbauselse for de Jyder, som aldrig havde kørt 
paa jerbane før. — Madkasserne havde man ikke glemt, 

— - hver afdeling sad med sin imellem sig, og da for- 
bauselsen over den uvante kørsel noget havde lagt sig, 
begyndte man at gribe dem an med fornyet kraft; dog 
fik man dem ikke hel tømte: „Nej tak! a er ingen frår 
ser", sagde Jyden, man bed ham den 20de sild (han 
havde spist 19). — Forventningsfulde nåede man Sorø, 
hvor Sællænderne skulde støde til — ganske rigtig stod 
også. forstander Jensen der i spidsen for sin flok, som 
svingede med hattene, medens Jyden hilsede med kraf- 
tige hurraråb. Der blev ialt 49 elever fra Hindholm 
foruden forstanderen; disse vare: 

B. Hemmingsen, Marebæk. I. Thønnesen, Skelby. R. Nicolaisen, 
Væggerløse. I. Krøl, Gedesby (Falster). — E. Didriksen, Nyborre. 
N. Nielsen, Udby (Møen). — O. Nielsen, Kirkeskendesved. O. Lar- 
sen, Vilkestrup. V. Larsen, Vallore. Ludvig Schvarts, Vallore 
(Køgeegnen). — P. Johansen, Grumløse. L. Olsen, Svindinge. P. 
Rasmussen, Bakkeballe. R. Hansen, Bakkeballe (Vordingborgegnen). 
— A. Hansen, Forløv. T. Kristensen, Løve. V. Dedenroth, Løve. 
P. Olsen, Lundferlund (Slagelseegnen). — K. Andersen, Haugbyrd. 
K. Larsen, Hømle. K. Hansen, Haugebyrd (Ringstedegnen). — L 
Andersen, Kloutofte. P. Hansen, Vridsløselille. L. Pedersen, Hersled. 
N. Jørgensen, Jyllinge. A. Olsen, Ågerup (Roskildeegnen). — 
Chr. Larsen, Dørringe. H. Jensen, Pedersborg (Sorøegnen). — 
P. Larsen, H. Larsen, O. Olsen, L. Willumsen, P. Andersen, alle 
af Rørbek. P. Hansen, Svedstrup. A. Christoffersen, Gjerløv. P. 
Christensen, Oppesundby (Frederiksundeghen). — H. Olesen, Blangs- 
løv. L. Nielsen, Arløse (Nestvedegnen). — P. Hansen, Faxinge. 
N. Pedersen, Brødering (Præstøegnen). — S. Sørensen, Nejede (Fre- 
deriksborgegnen). — H. Stolpe, Valdby. O. Rasmussen, Islemark 
(red København). — J. Larsen, Hadseballe. R. Rasmussen, Rifbjerg. 
R. Hansen, Fressebølde (Langeland). — J. M. Nielsen, Skibsted ved 
Ålborg og P. Jensen, Andst ved Kolding. 

Man kørte nu videre — det hed sig Ringsted, Borup, 
Boskilde, Høje-Tostrup, men man så kun opvartere og 
løbende jernbanebetjente, så i den henseende gav jern- 
banerejsen ikke videre udbytte — endelig (for det var 
jo godstoget) kom København. Hvilken trængsel 1 og 
de ulyksalige madkasser! hvem skulde sørge for dem? 
hver havde jo nok at gøre med sine egne sager. Om- 
sider fik man dog ved student F. Bojsens hjælp fat på 
en stor vognmandsvogn; kasser, frakker og dækkener 
blev læsset på i broget forvirring og afsted gik det i 

gennem Københavns gader, i spidsen vogntesset, så hele 
skaren, først til Kvæsthusgade siden[tilTolboden,damau 
fik at vide, at det til rejsen lejede skib *Ossi*n u lå den 
Intet under, at de nysgærrige Københavnere, som så dette 
optog> fremkom med allehånde gisninger om, hvad det vel 
kunde være for folk. „Ih! herregud! skal der nu igen 
gå et dampskib til Saltsøen med mormoner", sagde en 
kone til en anden. — „det er moralsk fordærvede pe*-/. 
soner", erklæredes det siden med stor vished. 

Få „Ossian" gjorde man sig det så hyggeligt som. mu- 
ligt til natten som forestod ombord — men da skibet 
først skulde afgå kl. 10 om aftenen, var der tid til små 
udflugter. Mindestenen, som Yartau menighed havde 
sat over afdøde pastor P. O. Bojsen, skulde just indvies 
den aften, en del af selskabet benyttede da lejligheden 
til at være tilstede og høre på de taler, der i den an- 
ledning bleve holdte på kirkegården. — Skibet gik imid- 
lertid på klokkeslet og, som det var at vente, var en 
del af selskabet på et hængende hår kommen for sildig, 
man var allerede stødt fra broen, da den sidste kuffert 
blev langet ud — ejermanden, som vilde gribe den, 
men ikke ret kunde magte den, kom derved til at ind- 
tage en pudserlig stilling til stor morskab for det køben- 
havnske lattermilde publikum, som ikke kunde blive træt 
af at sige vittigheder — mest ærgrede det dog Jyden, at 
en flok kællinger enstemmig og uforbeholdent erklærede 
hele selskabet for Jydske heste 44 . — Imidlertid vare 
dog de samme Københavnere så forekommende at 
hilse med kraftige hurraråb, da skibet stevnede fra broen 
— man blev naturligvis ikke svaret skyldig. Enhver 
indhyllede sig nu forsvarlig i sit dækken og lejrede sig 
på dækket; den lille kahyt optoges nemlig af pastor F. 
Bojsen med familie, som man havde den ære at have med 
ombord til Stege. — Det syn, som dækket da frembød, var 
ikke uligt en strandbred, bedækket med sovende sæl- 
hunde; søvn blev der imidlertid ikke meget af, dertil 
var stemningen altfor oprømt, og var der en eller an- 
den, som vilde flytte, løb det sjelden af uden træden på 

arrao og ben, hvilket naturligvis igen gav anledning 
til jammerskrig både fra de trådte og ikke trådte, de 
sidste formodentlig i forventning . af, hvad der kunde 
ske. Mest morskab vakte dog en Sællænder, der var 
falden i søvn i en ridende stilling på en tønde og i 
søvne råbte: „hyp, hyp!" slående ud med armene i den 
tro, at det var en virkelig hest, han red på. — Hen pft 
morgenstunden blev det en næsten uigennemsigtig tåge 
— rygtet sagde endogså, at styrmanden havde taget 
fejl af kursen, så skibet var nærved Præstø istedetfor 
Stege — så meget er imidlertid vist, at det tog 3 ti- 
mer længere tid end bestemt, inden man nåede Stege. 
En forsamling af Stegefolk — isærdeleshed ungdom — 
havde lige siden kl. 4 om morgenen stået og ventet — 
nu kl. 7 modtog den selskabet med en sang og førte 
det dernæst bag om byen til pastor Bojsens have, hvor 
man blev beværtet med varmt øl osv. På torvet holdt 
en uoverskuelig masse af vogne forsynede med dåne- 
hrogsflag; det fortjener at bemærkes, at medlidende 
mennesker i København havde forsynet Vesterjyderne 
med et flag — Sællænderne mødte derimod med et af 
kæmpestørrelse. — De sultne Jyder skottede til mad- 
kasserne bag i vognene, der bare synlige spor af at være 
vel forsynede både med spise og drikke; man satte dig 
derfor trøstig op, og kl. 9 styrede det lange vogntog 
med musik i spidsen ud af den gamle Stegeport; inden 
man nåede Lisenlund taltes over 70 vogne i det hen- 
ved en fjerdingvej lange tog. Jyden havde tænkt ganske 
rigtig — der var forsvarlige madkasser, og da Møen- 
boerne intet holdt tilbage, så var mundene snart godt 
igang. Man fik derefter travlt med at løbe omkring på 
Lilleklint fra den ene udsigt skønnere end den anden; en 
del af selskabet, som var mest utrættelig og let tilbens tog 
vejen tilfods til Storeklint langs havet over alle klin- 
terne, uafladelig bakke op og bakke ned, men derved 
nåede de også at komme på næsten alle de skønneste 
steder, og mødte på vejen konferentsråd Forchhammer 
(Danmarks udmærkede geolog), som var på en udflugt 
med landbohøjskolens elever. Den trætte del af selska- 

le 



uigmzeci Dy vJvj\j 



3 



10 

bet lod sig derimod køre bag om klinterne. Hvor for- 
underligt var det ikke tilsidst for disse sletteboere at 
stå på Dronningstolen og se ned i den dybe afgrund 

— siden var der nogle forvovne medlemmer af samfun- 
det, som Mattrede ud til Sommerspiret over den skarpe 
kridtkam, som fører dertil. Den første var naturligvis 
en Sællænder, men da han havde plantet sin grønne 
gren på spiret, var Jyden strax parat til at gøre ham 
rangen stridig og således voxede selskabet derude til 
en halv snes mand; man kunde dog i frastand tydelig 
kende Jyderne på den forsigtighed, hvormed de vidste 
at sette deres ben under de ofte farefulde stillinger, 
som denne klattren frembød. Dygtig trætte samledes 
inan igen henimod aften omkring de gæstfrie Mønboe- 
res madkasser, og her udfoldedes da en sand overflødig- 
hed af spise og drikke; imidlertid var mundenes antal 
også nu bleven betydelig forøget, idet en temlig talrig 
forsamling af Mønboere havde indfundet sig — en del 
havde afbenyttet dampskibet „Ossian tt fra Stege til Klin- 
ten og havde erlagt fragten i den om end fejlagtige, så 
dog meget velvillige tro, at den gik i selskabets kasse. 

— Da hungeren var stillet og en hel tønde punsch var 
rullet op til almindelig afbenyttelse, begyndte pastor 
Bojsen talernes række med at byde gæsterne velkomne 
her på klinten. 

Rigtignok — sagde han — kunde vi have grund til 
at være lidt bange for disse gode folk. Der var må- 
ske dem, som kunde mindes, hvorledes der kom en skræk 
over folk strax ved krigens udbrud 1848, da det rygte 
kom ud, at fangerne vare brudte ud i Rendsborg og 
skændte og brændte i Jylland. Jyderne skælvede den 
gang, selv på øerne var man ikke fri for nogen angst, 
der var jo overhovedet ingen mennesker, man plejede 
at frygte mere end udbrudte fanger. Og nogen lighed 
var der mellem vore gæster og udbrudte fanger; thi de 
vare også brudte ud fra et fængsel, og det var det, hvori 
folk holdtes fast ved skoletvang og examensbånd. Deres 
lærere såvelsom de selv havde taget mod til sig og brudt 
alle disse bånd og vovet sig ud i det frie. Så her kunde 

man jo nok hare grund til at frygte, og der var virke- 
også mange som frygtede dem og mente, de vilde volde 
ligeså megen skade på den gode orden, som man 
mente, fangerne fra Rendsborg vilde have gjort. Især 
måtte man vel have angst for deres førere, der ligesom 
„røverkapitajner" gik i spidsen og havde givet de an- 
dre mod til at bryde båndene. Imidlertid vilde taleren 
dog berolige de tilstedeværende. Disse folk lode ikke 
til at have ondt isinde, de havde jo taget tiltakke med, 
hvad vi havde kunnet sætte frem for dem og havde spist 
så fredeligt og så godt, at det tegnede til, de ikke havde 
fået mad fornylig, og ere vel så afkræftede, at de selv 
med deres vilje ikke have Magt til at kunne gøre os 
fortræd. 

Lad dette nu være sagt for spøg — et alvorsord har 
jeg også at henvende til vore unge venner. Frihed er 
falden i eders lod og tillykke ønsker jeg Eder dermed; 
I have fået en gylden lejlighed til at udvikle eders 
åndelige kræfter, som det passer sig bedst for enhver. 
I have derved opnået et stort fortrin fremfor de- ældre 
blandt os. Frihedstræet er det skønneste træ og bærer 
liflige frugter, men det skal holdes højt i ære og der 
skal fredes omhyggeligt derom. Derfor, brug eders fri- 
hed vel, så det må skønnes, det er til at gøre godt, I 
have fået den, ikke til at gøre ondt, at de må blive 
tilskamme, som hviske i krogene, at disse friskoler nok 
vil gøre mere fortræd end gavn. — Lad friheden aldrig 
komme i vanrygte ved Eder, men brug den således, at 
vi kunne glæde os derved og ret mange af de ældre 
måtte få lyst til at sende deres sønner sammestedshen, 
hvor I har funden ly, og at virkninger måtte kunne 
spores trindt omkring i landet, thi det er dot friheds- 
elskende folk, som beviser, at det i sandhed elsker fri- 
hed, fordi enhver vil ikke blot frihed for sig selv, men 
også for sin næste, vil ikke blot frihed, når den frem- 
mer egen fordel, men også, hvor den synes at gå imod 
den, thi det er den rette prøve paa kærlighed til fri- 
hed. Så leve da vore friskoler og de, som idag fra 
disse ere komne til os. 

- Denne tale efterfulgtes af ni kraftige hurraer, hvorpå 
Jensen (Hindholm) tog ordet og udhævede, hvad det 
var, som disse såkaldte „bondehøjskoler" vilde og trag- 
tede efter; det var en forudsætning, man gik ud fra, at der 
i4en danske almuebefolkning lå en spire til alt ædelt og 
stort i livet, om den end ofte tilsyneladende kunde ligge 
dybt begravet; der kunde være „en kongelig sjæl i en 
bondekofte" 1 højskolens værv var det at værne og frede 
om denne spire, at den kunde voxe og trives. 

Bojsen (Gedved) var næsten bange for at træde frem 
for forsamlingen, da han jo nys var bleven skildret som 
en røverkapitajn, og den taske han gik med var just 
ikke skikket til at formindske det røveragtige i udseen- 
det; i Jylland var sådan en taske kendetegnet på en 
slags mennesker, man der kaldte „basser* 4 (forløbne hånd- 
værksvende); han var engang i sådan en taske bleven 
modtaget med et: „De får ikke no'et". Imidlertid turde 
og kunde han ikke skille sig ved denne taske, den hængte 
ved ham og han ved den, som de „to uadskillelige" — 
sagen var, at den indeholdt hele selskabets kassebehold- 
ning; det var derfor ikke underligt, at hans tanker 
ofte vare henvendte på den, og nu, da han vilde takke 
Mønboerne for deres store gæstfrihed, var der en sær- 
egenhed ved tasken, som just faldt ham ind. Det var 
den særegenhed, at tasken, som ellers tit nok havde 
været i brug både i Jylland og på Sælland, idag, siden 
man havde sat foden på Møens grund, ikke en eneste 
gang havde været lukket op. Og det forekom ham, 
som der i dette øjeblik var noget ved enhver af os gæ- 
ster, som havde lighed med sådan en lukket taske; vi 
vare opfyldte af taknemlighed for den venlige Modta- 
gelse, vi vare henrykte over det skønne land, og vi 
tænkte kun på, hvorledes vi skulde give disse vore fø- 
lelser tilkende for Mønboerne — men desværre — det 
vilde ikke ret lykkes for os; trætte og søvnige vare vi 
jo, og idetmindste gjaldt det om os Jyder, at vi havde 
besynderlig ondt ved* at skaffe udtryk for det, der lå 
os dybest i hjertet. Imidlertid vilde han trøste Møn- 
boerne med, at forstode vi ikke her i høje ord at ud- 

tale vor tak, så skulde vi ikke glemme at berømme 
yore værter, når yi kom hjem og desuden var denne 
indesluttethed vel egentlig i overenstemmelse med hele 
den danske folkenatur. Der var nys en Jyde, som, 
stående ved klinten, havde fået det spørgsmål: „er det 
ikke dejligt?* — „jo* lød det korte svar, men sæt nu, 
det havde været en tydsker, hvad mon han havde svaret: 
„O! O! tag den brødkniv der! stik mig den i maven I 
jeg er ikke værdig til at leve, éfterat jeg har set et 
sådant syn!!l* og nu denne storartede gæstfrihed og 
formelig kongelige modtagelse — en tydsker vilde med 
en anden stor mand have betegnet det som „forsmag 
på liv efter døden" — Jyden havde blot sit korte: „tak*, 
men vel var det ment, og han (taleren) turde nok inde- 
stå for, at vi skulde vide at bevare mindet om de kære 
Mønboere — derfor et leve for dem og især for de 
møenske kvinder, som dog nok havde mest andel i den 
smukke modtagelse. 

Kan vi ikke vise vor taknemlighed på anden måde, 
så kan vi dog i ethvert fald råbe hurra — denne tanke 
syntes at besjæle alle, thi det lod næsten til, som hurra- 
råbene aldrig skulde få ende, og det var da såmeget 
desto mere anstrængende for stemmerne, som der nu 
blev udbragt et leve, efterfulgt af næsten endnu tal- 
rigere hurraråb — det var skålen for pastor Bojsen. — 
Lærer Utoft indledede denne ved at fortælle historien om 
konen, der havde forglemt at- få vinduer muret i sit 
hus, og derfor med stort besvær vilde bære lys ind i 
huset, indtil der kom en mand og skaffede lys ved at 
slå hul på væggen; således havde der både i skole og 
kirke været folk nok, som havde bygget uden vinduer, 
men heldigvis var der også mænd, som havde forstået 
at bringe lys ad den naturlige vej ved at slå hul på hjerte- 
væggene eller de tillukkede kasser, som der var bleven 
talt om; som saadan en mand vilde han fremhæve pa- 
stor Bojsen, hvem de fleste af os skyldte såmeget både 
i folkelig og kristelig retning, men denne gang skulde 
det dog nærmest være en tak for den gode modtagelse, 
han havde bidraget til at skaffe os på Møen. 

Mim sang nu en del, blandt andet Agnetevisen, hvor- 
efter pastor Boisen tog således tilorde; 

Man bliver øm om hjertet ved at høre denne sang, 
det er som vi Danske i Agnetevisen herte en beskri- 
velse af vort eget hjerte. Der var noget dybt vemo- 
digt ved hende, dog er håbet også tilstede, håbet om, 
at hvor dybt hun end er sunken, skal dog hendes op- 
røjsningstime komme. Således er det danske hjerte. 
Intet andet folk i verden kan således føle ved Agnete- 
visen som det danske folk. Der er noget dybt vemo- 
digt i det danske folkehjerte, som man nok søger at 
slå ihjel ved kådhed og spot, men det lader sig ikke 
slå ihjel, Dog det vemodige er ikke fortvivlelse, thi 
håbet spirer endnu i det danske hjerte. Jeg ved, hvad 
der boer i dette, thi jeg ved, hvad der boer i mit eget 
hjerte — jeg kan også slå på den streng, som klinger 
derinde og jeg er vis på, at hvad jeg her siger, finder 
genklang hos dem, som her er tilstede, mænd og kvin- 
der, unge og gamle. Mindes I endnu de dage, da de 
første forårstegn brød frem — disse første blomster 
mellem is og sne? Mindes I længslen, der rørte sig i 
hjertet, da vinteren begyndte og foråret nærmede sig? 
hvilken fryd, da foråret varslede sejr over den lange 
mørke vinter. 

Vinteren er Agnetetiden på havets bund, men foråret 
er hendes oprejsning fra det dybe mørke. På mange 
måder må vi endnu kalde det en mørk Agnetetid for 
vort kære fædreland, thi mørke skyer svæve over det; 
men håbet er i hjertet, selv når det allermest fyldes 
af vemod, og mit håb er næst gud den danske opvåg- 
nende ungdom. Ja! den er forårstegnet, den er at ligne 
med de første blomster, som bryde frem mellem sne 
og is. Yi gamle have ikke så langt tilbage, kan ikke 
vente at få at se sommeren komme, vi har kun en 
liden kraft* mon har dog lyst, om vi kunde, at yde vor 
gamle moder en håndsrækning, endnu på det sidste 
at slå et slag for hende. Men før. solen ret er kommen 
op, vil den skinne på vor grav, da skal den danske ung- 
dom tage fat, hvor gerningen slap os ud afhænder — 

Eder skal det undes at skue i den klare dag, hvad yi 
kun skimtede i morgendæmringen — I skal glæde Eder 
over den gamle moder, når I se hende reise sig i sin 
kraft og kaste krykkerne fra sig — I skal glæde Eder 
over Agnete, nårhnn er vendt tilbage fra havsens bund, 
når I jublende har buden hende velkommen. 

Nu er det dæmringstiden — nu springer våren ud — 
nu begynder den gamle moder at løfte sit hoved, hun 
hilser sine gamle venner, der sørgede med hende i 
fornedrelsens tid, hun hilser dem med vemodigt smil, 
fordi hun ved, hun snart skal sige dem farvel, gemme 
dem i sit moderlige skød; vi kysse hende øjet til af- 
sked og nedbede guds velsignelse over hende. Hen 
med glæde ser hun på de unge, der står omkring hende 
med glødende hjerter, med villie til at oflre livet for 
hende om det kræves, hun hilser med fryd sit håb i 
den danske ungdom, og vi gamle dele hendes glæde og 
sige: o! vox omkap med blomsterne på marken og bla- 
dene i skoven til prydelse for vor gamle moder, elsk 
hende som vi elske hende og vil elske hende til det 
sidste; lad hendes håb ei beskæmmes, som hun sætter 
til Eder — leve det danske håb, leve den danske 
ungdom ! 

Efter at der atter var sungen en del, talte lærar Sand 
fra Y esterjylland om den danske folkeånd som det rette 
sammenknvtningsbånd mellem alle Danske; han erklæ- 
rede sig iøvrigt „så træt som en niadctik 44 , det forekom 
ham endogså som „jorden rullede under ham"f han 
havde heller ikke sovet „i 3 samfulde nætter 44 , men al- 
ligevel kunde han føle hos sig, at her var folkeåndens 
vingeelag. 

Uagtet denne tale morede blandt andet ogsaa ved sin 
stærke vesteijydske betoning, var der dog en elev fra 
Staby ved navn A. Kilsholm, som fandt, at Sand var 
ikke nogen rigtig Yesterjyde og derfor vilde tage ordet 
for, som han sagde, „at Mønboerne kunde høre en 
ægte vesteijydsk bonde tale 44 . Det var da intet under, 
at han strax mødte den indsigelse, at han slet ikke 
brugte det vesterjydske modersmål, hvorved den iøvrigt 

vel holdte tale vilde have tiltalt langt mere. Han fandt, 
at der hidtil var gjort temlig meget af Jyderne og endte 
derfor med et leve for Sællænderne. 

Endnu fortsattes talerne afvexlende med sang> naviir 
lig gjorde det er godt indtryk at høre en sjælden vel- 
talende bondemand tale på sit velklingende møenske 
tungemål. Han gik ud fra det møenske mundheld: 
„ploven — hun går godt" og endte med det ønske, at 
ploven også fremdeles måtte gå godt for de lærere, som 
i højskolerne havde sat sig til formål at arbeide for 
folkets oplysning. — Herpå svarede Jensen (Hindholm) 
med en skål for menigmand, hvorved han forstod 
enhver, der ikke vilde skille sig fra massen i folket, 
men netop sænke sig ned i denne masse og offre den 
sine kræfter og virksomhed, istedetfor at Bøge at trykke 
den ned i støvet. 

Skålen for norden udbragtes dernæst af lærer Thom- 
sen fra Udby, for en folkelig oplysning af lærer Mik- 
kelsen fra Møen og for modersmålet af lærer Pedersen 
i Stege. — Omsider sluttedes med Ingemanns sang: 
„Fred hviler over land og by tt , men uagtet der således 
var bleven talt længe var der dog næppe nogen, som 
var træt af at høre derpå. En del af ungdommen fik endnu 
en svingom på holdepladsen, men da der snart frem- 
bragtes en næsten uigennemsigtig støvhvirvel, måtte 
man holde inde,, og sangforeningen måtte da holde for, 
skøndt den næsten havde tilintetgjort stemmerne ved 
at råbe hurra. „Når man er så begejstret, er det umu- 
ligt at lade være", undskyldte man sig med. Imidlertid 
gik sangene dog så godt, at Mønboerne på pastor Boj- 
sens forslag gav sangerne et kraftigt hurra. Nu stun- 
dede afskeden til og de fleste følte da, at her var godt 
at være og tungt at sige farvel; og så utrættelige vare 
Mønboerne, endogså damer, at ikke få udsatte sig for 
den bssværlige klattren ned og op af klinten, for fra 
foden af samme at kunne vinke det sidste farvel til 
gæsterne, der på både bleve satte ud på dampskibet 
— Ja det var et storartet syn, herfra at se den hvide 
klint, med sine grønlige striber og sko vbekrandsede tinde, 

ligge der ovenover sig i aftenbelysning — „har Du set 
en moder halvt grædende halvt smilende med åbne 
arme modtage sit længe ventede barn, eller har Du set 
et lig af en af Dine kæreste med det alvorlige men ro- 
lige smil paa læberne, saa foren disse to billeder, og Du 
har noget af det indtryk, som Møens klint kan gøre på 
sjælen" — sådan er der engang bleven sagt om klinten, 
og de fleste følte vistnok spor af lignende indtryk — 
men dampskibshjulene begyndte snart deres sædvanlige 
skvulpen, klinten forsvandt, og omgivelserne forvandle- 
des lidt efter lidt til dækket med sine indsvøbte sæl- 
hundeskikkelser og det blanke hav, sålangt øjet kunde 
række. 

Ankomst til Bornholm. 

Om denne sørejse i nattens dæmrende tåge er der 
ikke meget at fortælle ; man var træt, sov sjelden godt 
og vågnede først hen på morgenstunden, da man alt 
var ganske nærved Bornholm, ja kunde høre lammene 
bræge, uden dog at kunne se landet for den tætte tåge; 
følgen var da også, at skibet adskillige gange skurede 
mod klippeskærene på havbunden og igen måtte søge 
rum sø for at klare sig. Fra Hasle, hvor landgangen 
var bestemt, havde man imidlertid været så betænksom 
at sende både ud at lede om skibet, og da en af dem 
havde en kohorn-blæser ombord i forbindelse med, at 
der fra skibbroen blev fyret med kanoner, nåede man 
omsider ind, mere efter lyden end synet; forventnings- 
fulde på, hvordan modtagelsen vilde blive på dette langt- 
bortliggende øland, styrede man ind i havnen, og hvor 
glad blev da ikke enhver ved at se skibbroen pyntet 
med flag og aldeles besat med mennesker, der under 
klingende musik svingede med huerne og lod selskabet 
høre det første bornholmske hurra. Hvem der ikke før 
havde rystet søvnen af sig, kom nu snart på benene, 
og trods al hæshed, blev man ikke Bornholmerne svaret 
skyldig. „ Så stor var begærligheden efter først at sætte 
foden på det ny land, at der måtte udstedes meget 
strænge ordre til at forblive ombord, indtil den fornødne 
aftale var truffen. Kancelliråd, byfoged Jørgensen i 
spidsen for en festkomité, der havde dannet sig i Hasle, 
kom nu ombord og uddelte indkvarteringsbilletter til 
samtlige rejsende, hvorpå man i sluttet trop gik op i 
byen, hvor man endogså havde rejst en æresport af 
blomster og grønt. På den med grønt pyntede rådhus- 
trappe modtog kancelliråden selskabet med en velkomst- 
tale, hvori han blandt andet fremhævede, at det ikke var 
Bornholmernes agt at gøre store anstalter men blot at 

vise gæsterne et hjerteligt og venligt sindelag. Jensen 
(Hindholm) udtalte derefter i sin tak, at man alt heri 
Hasle havde set beviser på Bornholmernes gode hjerte- 
lag. Derefter tog hver vært sine gæster med sig for 
efter en to timers hvile og forfriskning atter at samles 
på exerserpladsen udenfor byen, hvor der holdt en næ- 
sten uoverskuelig mængde af vogne. Alle vare ganske 
forbausedee over den gæstfrie modtagelse, man havde 
funden hos værterne i Hasle, det var en forsmag på 
den gæstfrihed, man siden skulde træffe. Byfogden kørte 
nu i spidsen for det lange vogntog, der endogså forekom 
længere end det, man den foregående dag havde set på 
Møen, og dog var der mødt vogne, som måtte vende hjem 
med uforrettet sag. Efter en times kørsel ankom man 
til „Jons kirke", en smuk klippehule en mil nord for 
Hasle. Atter her var en stor hob af omegnens beboere 
samlet, og det øl, der opvartedes med, blev i det varme 
vejr modtaget med megen taknemlighed. Med besvær 
klattrede man ned ad de stejle klipper for at komme 
til stranden, hvor klippehulen var — nu at sidde der 
mellem de sønderslåede klippebrokker og se op ad de 
bratte fjeldvægge, det var et forunderligt alvorsfuldt syn 
— det var et bolværk, som nok skulde stå fast, hvor 
stærkt end havet vilde pidske og bruse derimod. Det 
var dorfor ikke underligt, at der blev udtalt det ønske, 
at man kunde flytte sådanne klipper ned til Dannevirke, 
for at danne et værn mod Tydsken — ulykken vilde 
da blot være, at Dansken vilde forfalde til sin sædvan- 
lige svaghed: at sove, og så kunde klipperne dog ikke 
alene vogte grændsen. Den egentlige klippehule kunde 
ikke rumme mere end 4 a 5 personer ad gangen, og 
indgangen var så lav, at man måtte krybe derind * men 
ovenover hulen fandtes et indhug mellem 2 klipper, den 
såkaldte „prædikestol", hvor sangforeningen måtte give 
nogle sange tilbedste. 

Det morede iøvrigt at se den lethed, hvormed Born- 
holmerne, også damerne, vidste at springe fra sten til 
sten uden at glide med foden, medens Jyden og Sæl- 
lænderen med stort besvær måtte „kravle på alle fire". 

Denne udflugt medtog omtrent et par timer, hvorpå 
vogntoget igen satte sig i bevægelse gennem de festlig 
smykkede byer Allinge og Sandvig til ruinen på Ham- 
mershus. Ankommen hertil overraskedes man ved at 
træffe en overordentlig talrig forsamling — vel henimod 
en 2000 mennesker både mænd og kvinder trindt om- 
kring fra egnen. Selskabet deltes nu i 3 hold for hver 
for sig at bese den smukke ruin, vistnok don lnægtig- 

ste, som findes i Danmark; den ligger på en klippe, 
som ved en dyb kløft er adskilt frådet øvrige land, så- 
ledes at man kun kan komme derover ad en temlig 
snever bro fra den østlige side. Ud imod havet stå 
klipperne så lodrette, at galgen i sin Tid var anbragt 
således, at liget af den hængte fra en 200 a 300 fods 
højde kunde falde ned i bølgerne, blot når man skar 
strikken over. Ovenpå klippen ses endnu de vældige 
mure og en hel række af kældere, som formodentlig 
have været benyttede til fængsler. Sålænge krudtet ikke 
var opfundet, har denne fæstning været uindtagelig og 
har kunnet beherske den hele ø — nu stå resterne til- 
bage som et vidnesbyrd om, hvad den nyere tids skyde- 
våben formå. Det smukkeste parti havde man dog på 
bunden af kløften udenom klippen, hvor der er en rig 
plantevæxt, og hvor man bag de med grønt smykkede 
klipper øjner det forunderlig mørkeblåt farvede hav. 
Bornholm er desuden meget rig på nattergale, og da 
det alt var aften, hørte man deres triller genlyde trindt- 
omkring fra — intet under, at det så godt som enstem- 
mig blev vodtaget: Bornholm er den skønneste 
plet. i vort land. 

Men Bornholmerne leve ikke af skønheden alene; det 
lod i det hele til, at de lignede alle Danske deri, at 
kunne spise og drikke forsvarligt; madkurvene kom 
frem og der udfoldedes snart et måltid, som i overflø- 
dighed ikke gav det på Møen noget efter. Vinflaskerne 
gik rundt, og da værterne erklærede det for en ufravigelig 
skik der på landet altid at „stikke ud 44 , havde man snart 
en munter stemning. Efter endt måltid samledes man 
på ruinen, hvor der var indrettet en med flag og grønt 
smykket talerstol, fra hvilken et medlem af den born- 
holmske festkomité begyndte med at byde gæsterne vel- 
kommen, hvorpå Jensen (Hindholm) omtrent talte således: 

Det er en gammel skik her i landet at sige tak for 
mad, når vi stå op fra måltidet. Derfor vil jeg nu 
bringe Bornholmerne vor hjertelige tak ikke blot for 
det gode måltid, vi her have rejst os fra, men for alt, 
hvad vi have nydt idag, og det er meget; thi det har 
været en nydelsesdag for os fra først til sidst. Der er 
dem, der har en særegen gave til at rose retterne, den 
har jeg ikke, men nu vil jeg dog forsøge at fremhæve, 
hvad der har smagt mig bedst, og så kan jeg da nok 
forstå, at dette skønne og mægtige bjerg med sine ær- 
værdige levninger fra den svundne tid vel ialmindelig- 
hed måtte vinde prisen, men dog må jeg tilstå, åt klip- 
perne ved „Jons kirke " har tiltålt mig mere. Måske 

kommer det af, at det første indtryk er det mest le- 
vende, og det går hermed som ved ethvert måltid, at 
apptetiten gerne taber sig mod slutningen. Det er da 
først styrken, den vældige kraft, som her viser sig for 
en i de vældige klippeblokke, som stå der og byde trods 
imod havets bølge og tidens gnavende tand og ligesom 
byde sig til, at bære de tungeste byrder. Og så er der 
jo tillige den yndigste plantevæxt. Overalt, hvor klip- 
pen blot havde en lille åbning, der stod et træ eller en 
plante og smilte saa frisk og livlig ved siden af den 
hårde alvorlige klippe, og jeg tænkte: det er mildhed 
og ynde, der tillidsfuldt hvile i armene på den trofaste 
styrke. Men naturen er billedet på folkelivet; at der 
er kræfter i det bornholmske folk, har vi vidst før — 
jeg behøver blot at nævne navnene Kofod og Anker, 
så ved de, hvad jeg tænker på — og på vejen herned 
så jeg et bevis på, at menneskets kraft dog er større 
end klippens, i den smukke havn, som de har tvungen 
klippen til at levere dem i Allinge. Og den frugtbare 
plet i klippen, hvor de skønneste blomster gro, den har 
jeg fundet i det danske hjerte, der slår i Bornholmernes 
bryst, som giver sig tilkende ikke blot i den kærlig- 
hed, hvormed de freder om minderne fra fædrene og 
troskab mod konge og fædreland, men ganske særdeles 
har givet sig tilkende i den mageløse gæstfrihed, hvor- 
med de have modtaget den danske ungdom, som jeg kun 
kan forklare af følelsen for, at vi alle ere sønner af den 
samme moder. Derfor udtaler jeg vor tak, idet jeg ud- 
bringer et leve for de brave Bornholmere. 

Denne tale efterfulgtes af kraftige hurraråb, hvorpå 
Bojsen (Gedved) henvendte gæsternes opmærksomhed 
på den mand, som med så stor beredvillighed havde 
ordnet vor rejse på øen og givet Bornholmerne lejlig- 
hed til at udvise denne storartede gæstfrihed, der såmeget 
mere havde overtruffet vore forventninger, som vi vare 
ankomne, belavede på: „apostlernes befordring" og „natte- 
leje på halm". Han udbragte derfor et leve for hr. 
kancelliråd Jørgensen, endnu fremhævende det smukke 
i at se en politiembedsmand, der ifølge sin stilling skal 
„holde folk i ørene", ikkedestomindre så afholdt i sin 
kreds, som man her havde tydelige beviser for var til- 
fældet med hr. Jørgensen. 

Efter gentagende kraftige hurraråb, trådte hr. Jør- 
gensen frem og forbeholdt sig som jurist, på sin vel- 
talende og humoristiske måde at tale på, retten til at 
kunne „benægte", og navnlig vilde han benægte det 
meste a£ hvad de sidste talere havde anført, idet han 

ikke kunde finde, at den modtagelse, man havde ydet 
gæsterne var så overordentlig; den var ikke anderledes, 
end, at de vilde kunne træffe en lignende gæstfrihed 
overalt i landet, og vilde Bornholmerne gæste Jylland, 
var han sikker på, at modtagelsen ingenlunde skulde 
hlive ringere. Han udtalte dernæst som sin overbevis- 
ning, at den juridiske embedstands varmeste ønske var 
at stå på en velvillig fod med befolkningen, men den 
blev kun altfor ofte mistænkeliggjort i folkets øjne; 
han henviste i så henseende til dommermødet i Korsør, 
hvor folkefrihedeu havde funden varme talsmænd mel- 
lemjuristerne; fra dem udgik også forslaget om at give 
folket meddelagtighed i den dømmende myndighed gen- 
nem nævningsretter — selv var han en ven af dette 
forslag, men frygtede blot, at embedsmandens stilling 
skulde blive for ansvarsløs, når der ikke forbeholdtes 
ham sæde i edsvornsretten. Han endte med et leve for 
vort fædreland. 

Bojsen (Gedved) vilde hertil blot bemærke, at når 
hr. kancelliråden havde benyttet sin stilling som jurist 
til at bortforklare det storartede i den gæstfrihed, vi 
havde truffen på øen, så måtte han anse det for et af 
de noksom bekendte „prokuratorkneb* 4 hvormed juristerne 
forstode at gøre „sort til hvidt tt og omvendt. Overfor 
en sådan modstander turde han som lægmand natur- 
ligvis ikke fortsætte striden — men i anledning af den 
„gode beværtning 44 , man idag havde nydt, og i særdeles- 
hed de „milde øjne", man allevegne havde mødt, vilde han 
slutte med at udbringe et leve for de bornholmske kvinder. 

Da en Bornholmer I. Bohn fra Sandvig derefter gik 
temlig hårdt i rette med sine landsmænd, der forment- 
lig skulde stå tilbage for de andre Danske, blev han 
imødegået af hr. Jørgensen, som påviste, at netop friheds- 
følelsen var stærkere udviklet på Bornholm end de 
fleste andre Steder i landet. 

Jensen (Hindholm) udbragte dernæst et leve for kon- 
gen, lærer Utoft for frihed og oplysning, og efterat der 
endnu havde runget et kraftigt hurra for de sandemænd, 
som havde særlig bidraget til at tilvejebringe så talrige 
befordringer, begyndte man at bryde op; lysten var dog 
så stor til en svingom med de bornholmske piger på 
den gamle klippegrund, at der endnu måtte tøves en 
times tid, „mens dandsen den gik så let gennem lunden* 4 , 
skøndt den gik tværs over tvende dybe hjulspor. Fra 
Allinge øg Sandvig havde der meldt sig værter i over- 
flødighed, da det alt var midnat, fulgte man hjem med 
dem for ret at hvile ud efter den temlig anstrængende dag. 

Da tiet ganske vist vil glæde alle deltagerne i rejsen at mindes 
de mænd, som særligt have bidraget til at skaffe os en så venlig 
modtagelse, skalle vi her blot anføre navnene. I Hasle: købmæn- 
dene Bertelsen og Hartz, skolelærer Siersted, avlsbrugerne Jørgen 
Holm, Christian Dam og Jens Kofod, alle borgerrepræsentanter, samt 
avlsbruger N. P. Espesen. I Allinge og Sandvig foruden byskriver 
Hansen toldkontrolleurMarkmann, konsul Hjort, borgerrepræsentant 
købmand Knudsen, skolelærer, danebrogsmand £. Bohn og bager 
Grønbeck (borgerrepræsentant). I Rø sogn: sandemand, danebrogs- 
mand Lund og gårdejerne Ole Grønbeck og Chr. fl. kund. I Olsker 
sogn: sandemand Jens Bidstrup og gårdejerne Hillebrandt Lind og 
Thor Jørgen West. I Clemensker sogn: sandemand Hans Nilsen, 
sandemand Christian Riis og gårdejer, lieutenant Ipsen. I Rutsker 
sogn: sandemand Claus F. Schou, gårdejer Hans Ancher Schou og 
gårdejer Jens Kofod Spanner. 

Da man næste morgen igen forsamledes om fanerne 
ved Allinge kirke, havde enhver øjensynlig samlet nye 
kræftet og nyt mod; der var igen en overflødighed af 
vogne dels fra Oleskirke dels fra Olemenskirke sogne, 
men da vejret var så smukt, foretrak en del af selska- 
bet afc gå søvejen, idet 6 store fiskerbåde lå færdige for 
at sejle til Helligdommen, der var denne "dags bestem- 
melsessted; efterat man endnu havde beset den smukke 
havnebygning, som de driftige Allingboere have ud- 
hugget med stor bekostning i klippegrunden, satte vogn- 
toget sig i bevægelse, ledet af hr. byskriver Hansen fra 
Allinge; efter et par timers kørsel langs den nordlige 
klipperige kyst med udsigt over havet til Christiansø, 
nåede man til Helligdomsgården, hvor der skulde hol- 
des rast. — Man kunde på denne tour kun forundre sig 
over den mærkelige frodighed, man allevegne så, skøndt 
den hårde stenbund ofte tittede frem midt i hvedemar- 
ken; vintersæden kunde navnlig måle sig med den bed- 
ste i Sælland eller Jylland. Skove manglede der heller 
ikke, men træerne syntes dog at være noget forkuede 
i væxten. Ved Helligdomsgården kom Alling og Oles- 
kirke beboere igen frem med deres madkurve, medens 
ejeren beværtede hele selskabet med kaffe; derefter steg 
man ned ad klipperne ved stranden for at gå ombord i 
bådene, thi først fra søen kunde man ret danne sig et 
begreb om denne vidunderlig sønderrevne bjergnatur 
med dens utallige kløfter og fremspring. Man roede 
nu langs kysten både til den såkaldte våde og tørre 
ovn, den sidste var dog ikke ié, meget tør, da en del 
af mandskabet, som vUde klattre derind, kom tilbage 
med støvlerne fulde af vand. Det vedtoges da af til- 
skuerne, at enhver, som faldt i vandet, skulde bave et: 
bravo, og det blev trolig holdt. 

Siden vandrede man nord på til Dynddaleu, hvor 
man blandt andet så et vandfald — et „rfiagara" i for- 

mindsket målestok; desværre førte det på denne årstid 
ikke meget vand, men ikke destomindre var det dog et 
mærkeligt syn for folk, der aldrig have set noget lig- 
nende. Men da man så omsider nåede kanten af Dynd- 
dalen, hvilken udsigt åbnede der sig da! selv Jyden, 
som var stolt af sit Himmelbjerg, maatte give tabt. — 
Navnet dal er imidlertid ikke ganske rigtigt, enarere 
må det kaldes en kløft, som i en brede af hen ved 1000 
alen strækker sig fra havet ind i landet; begge side- 
væggene bestå af lodrette sammenhængende hlipper, 
så glatte som de kunde være skårne med en kniv, og 
opad disse klamre sig forskellige slags trær ligesom 
vedbend — man fristes næsten til at tro, at granitten 
udøver en magnetisk tiltrækning på træerne. — Bunden 
af kløften er tæt bevoxet med birketræer ligesom begge 
randene; står man da på Amtmandsstenen (et punkt på 
den sydlige rand, hvorfra man har en vid udsigt over 
kløften) ser man de lyse toppe af træerue i afgrunden 
under sig og det mørkeblå hav i baggrunden ; glemmer 
man de vilde og barske klipper i den umiddelbare nær- 
hed, ser alt så mildt og fortryllende ud. Der er noget 
forunderlig hemmelighedsfuldt og alvorsfuldt ved et så- 
dant landskab, som i den grad fængsler, at man foler sig 
formelig som hunden dertil; ja tænker man sig en stille 
måneklar nat hensat ganske alene på en af disse klip- 
per, mon man da vilde falde i forundring over at se de 
underjordiske magter titte frem af rifterne? nej! her 
aner man, hvorfor den bornholmske folkepoesi så gerne 
dvæler ved en åndeverden i klippens skød. 

Imidlertid begyndte maven igen at gøre sin ret gæl- 
dende, hvorfor man atter vandrede tilbage til gårdene, 
hvor kancelliråd Jørgensen bød samtlige gæster til aftens- 
mad; erindrende sig det gamle ord: „uden øl og mad er 
helten ingenting" tog man dygtig for sig af retterne, 
blot med den forskel, at det her var vin istedetfor øl. Og- 
så her var en temlig talrig folkeforsamling, for hvem 
Jensen (Hindholm) udtalte gæsternes tak for den smukke 
modtagelse, idet vi „ligesom små børn bleve bårne om- 
kring på armene 44 og overleverede fra det ene sogns 
heboere til det andets. Således bleve vi nu overleve- 
rede til beboerne af Rø % sogn. 

Byskriver Hansen udtalte på en hjertelig måde Born- 
holmernes velkomsthilsen — han mindedes med glæde 
de dage, han selv havde opholdt sig i Jylland — , og 
Bojsen (Gedved) fremførte gæsternes tak til Oleskirke 
og Clemenskirkes beboere lor de gode befordringer, de 
så velvilligt havde ydet; skulde Bornholmerne engang 

gæste Jylland, skulde det ikke mangle på god bevært- 
ning og hjertelig imødekommen — men drejede spørgs- 
målet sig om befordring, tog man Jyden paa hans ømme 
sted; såmange vogne vilde man næppe kunne tilveje- 
bringe, thi det er hårdt, når „de kære heste" sådan skulle 
bruges „blot til fornøjelse". 

Endnu udbragtes af Utoft et leve for de gæve fiskere, 
som havde befordret selskabet ad søvejen, hvorpå man 
skiltes ad for at tilbringe natten hos værterne i Rø. — 
Dette sogn er uden tvivl den smukkeste plet på hele 
øen; ingen af selskabet mindedes noget sted at have 
hørt så talrig en nattergalesang, som her genlød trindt- 
omkring fra birkeløvet. Bøndergårdene, som man intet 
sted på øen træffer sammenbyggede i landsbyer — ere 
påfaldende store med smukke og rummelige bygninger; 
på en gård husedes således 12 mand, to og to hvor i 
sit gæstekammer, og ejeren føjede til, at han, hvad senge- 
klæder angik, gerne kunde have taget det dobbelte 
antal — alt, hvad man så, vidnede om sjelden velstand. 

Om morgenen vare beboerne af Rø sogn mødte med 
deres vogne, og rejsen fortsattes da med det sædvanlige 
lange vogntog under anførsel af sandemand Lund først 
til Lensklint (Blodegils gamle bopæl), hvor man fra 
toppen af en uhyre granitblok nød udsigt over en stor 
del af øen, derefter videre til Almindingen; på vejen 
hertil kom man over Højlyngen med sine vidtstrakte 
stenede heder. 

I Almindingen havde der under ledelse af hr. folke- 
thingsmand Ph. Dam dannet sig en komité for at mod- 
tage gæsterne, bestående af lieutenanterne Munch, N. 
A. Kofod, sandemænd Kofod og Olsen, lærer Marcher, 
og gårdejerne I. Kofod, H. P. Hansen, I. L. Kofod og 
P. Hansen. I skoven havde man foranstaltet en al- 
mindelig beværtning ved dækkede borde, hvorefter be- 
boerne af Åkirkeby, Pedersker, Nylarsker og Vester- 
marie påtoge sig at befordre selskabet om aftenen tilRønne. 

Skovfoged Balslev påtog sig nu at føre selskabet om- 
kring til de mange seværdige steder, som her findes i 
de vidtstrakte skove. Ad vildsomme stier nåede man 
først til „Rokkestenen", en uhyre sten, som blot ved 
berøring med en finger kan bringes til at rokke frem 
og tilbage, selv når der står en halv snes mennesker 
oven på den. Herfra gik vandringen over ruinen Lille- 
borg til det 496 fod høje punkt: Rytterknægten. Man 
vilde imidlertid her, på grund af de temlig høje trær, 
ikke kunne nyde nogen udsigt, hvis ikke vor nuværende 
konge havde ladet opføre et temlig højt sten tårn med 

en opgang lig den, der fører til Rundetårn. Fra toppen 
af tårnet nød man den prægtigste udsigt, udentvivl den 
mest udstrakte, som findes i Danmark, ekøndt højden ikke 
kan måle sig med Himmelbjerget. Den nærmeste kreds 
bestod af Almindingens mangefarvede skovpartier, spredt 
imellem mosbegroede klipper ; mod syd så man ud over 
den lave og flade del af øen, som. med sin store frodig- 
hed, mange gårde og talrige træplantninger erindrede om 
navnet: Bornholms have, og bag derved kom derefter havet, 
såvidt øjet kunde række — dog skulde man i klart 
vejr kunne skimte den preusiske kyst. Vendte man sig 
derimod mod nord, faldt strax Højlyngen i øjnene, der 
med sit ejendommelige sørgelige udseende mindede om 
de jydske heder. Der var imidlertid en væsentlig for- 
skel, idet det her ikke var sand, men den hårde sten, 
som kom frem til overfladen, bevoxet med mos eller 
kort lyng. Over Højlyngen så man dernæst de frugt- 
bare partier på øst- og vestkysten, begrændsede af na- 
vet, der kun på et sted blev borte for øjet, nemlig ved 
Hammeren, skøndt man kunde øjne både ruinen og fyr- 
tårnet. Endelig kunde man over havet se til Christiansø 
mod øst og Svcrrig mod vest; på selve øen kunde man 
tælle næsten samtlige kirker og købstæder. Efterat man 
en tidlang havde betragtet dette stortegnede maleri, fik 
man endnu engang en mundsmag af de bornholmsko 
klippekløfter, idet man vandrede gennem Ekkodalen 
— en mægtig kløft, hvor væggene give genlyd frem og 
tilbage; derefter fik man atter et billede af, hvorledes 
krigerhåndværket i ældre tider må have tiltalt Born- 
holmerne, idet man midt i den golde klippeegn kom 
igennem den store ruin Gammelborg med sine mægtige 
volde og grave ; af murværket er der imidlertid ikke 
meget tilbage. Omsider nåede man tilbage til den så- 
kaldte „Pavillion", en smuk bygning på en skovomkrand- 
set plads ligeoverfor en mindestøtte, som Bornholmerne 
have rejst til ære for Christian den 8de, da han første 
gang som kronprinds besøgte øen — skade blot, at man 
fra dette sted sletikke har nogen udsigt Her var det,, 
at de gode værter fra Åkirkeby havde sørget for be- 
spisning, og da det hellerikke skortede på drikkevarer, 
afvexlede taler med sang under den livligste stemning. 
Lieutenant Ph. Dam bød i et veltalende foredrag gæ- 
sterne velkommen til Almindingen, beklagende, at man 
havde holdt sig så længe på nordlandet, at der kun blev 
så kort tid tilbage for sydlandet. — Bojsen (Gedved) 
svarede herpå med en skål for de bornholmske værter,, 
hvorpå Jensen (Hindholm) opkastede det spørgsmål, 

hvorfor sådanne mægtige klipper skulde ligge herude 
i Østersøen, medens de yed Ejderen kunde have forsva- 
ret landet. „Sådan en klippemur havde Babyionerne i 
gamle dage rejst om deres stad, og så slog de sig tilro, 
åd, drak og holdt gilder, indtil Perserne overraskede 
dem, tog deres stad og udslettede dem af folkenes tal. 
Jeg frygter for, åt vor gamle søvnighed vilde komme 
over os, om vi kavde sådanne mure, derfor er det vel, 
at Yorherre har. valgt anderledes for os, han, der ved, 
hvad der er enhver bedst tjenlig; og mod er der dog, 
gudskelov endnu i det danske bryst og kræfter i den 
danske arm, så det skal nok endnu forslå, når danske 
mænd stille sig selv som mur for deres fædreland og 
frihed 44 . Han endte med en skål for den Mand, som 
Bornholmerne havde valgt til at være „deres stridsmand 
blandt folkets udkårne mænd i kongens råd", hr. Ph. Dam, 
med tak for al velvillie, han havde vist os på denne 
fornøjelige rejse. — Det gik nu slag i slag med taler, 
medens værterne ikke glemte at fylde glassene, thi også 
her gjaldt den bornholmske skik „at stikke ud". Tre 
af elev orne fra de tre skoler: Bornemann fra Gedved, 
Kilsholm fra Staby og Chr. Larsen fra Hindholm, fik 
efterhånden ordet, som navnlig blev brugt vel af Bor- 
nemann, des udviklede køjskolernes betydning som „gode 
bevætningssteder på vejon gennem livet", hvor det „ej 
sinkede at bede", og påviste, hvor stort udbytte eleverne 
kunde medbringe til hjemmet efter sådan en rejse. — 
Kilsholm talte godt om kraften og kærligheden, som 
bandt de danske sammen, og Larsen talte på en vittig 
måde om de mange, der hed Kofod og Anker, der på 
øen; derefter talte Bojsen (Gedved) omtrent således: 

Der er et ordsprog, som jeg så ofte er kommen til 
at sande her på øen: „den sten, man ikke kan rokke, 
lader man ligge", thi det er rigtignok nogle forsvarlig 
faste stene, de har herovre. Jeg har tænkt — mon der 
da ikke skulde gives kræfter så stærke, at de kunde 
flytte disse mægtige stene? det må jo dog have været 
tilfældet, thi hvorledes ere ellers kløfterne fremkomne 
mellem klipperne? men det må rigtignok have været 
vidunderlige kræfter. Jeg er, imidlertid ved disse stene 
kommen til at tænke på den sten, der fortiden tynger 
så hårdt på os Danske, at vi have ondt ved at vælte 
den bort, jeg mener Holsten, eller som den også kunde 
kaldes: holde-sten, thi Tydskerne have brugt den for at 
tvinge os til at gøre holdt på den vej, som fører os 
fremad til frihed og udvikling, de have brugt den om- 
trent ligesådan som, naar man binder en sten om hal- 

sen på en kat for at drukne den, thi med denne sten 
have de villet tilintetgøre vor hele frihed og selvstæn- 
dighed. Gives der da ingen kraft så stærk, at den sten 
kan flyttes? jo selv om den ligger så fast som disse 
bornholmske klipper, så kan og skal den dog flyttes, det 
viste sig i 1848 — da var stenen bleven til en rokke- 
sten, som rokkede så stærkt, at hele Tydskland rystede 
derved, ja selv den store „Rødskæg" kunde ikke ligge 
rolig i sin grav — og denne uimodståelige kraft var 
den danske folkeånd, denne vidunderlige kæmpekraft, 
som plejer at komme over os Nordboere, når faren ret 
står for døren, og løven først rejser sin manke; ja 
gid en sådan tid ikke må være fjern, da ånden kommer 
over os, og den tunge sten må løsnes påny; men be- 
synderligt nok, er der folk, som formelig er bange for 
folkeånden og det liv, den fører med sig. Jeg mindes 
derved en historie om en tydsk professor, som engang 
havde holdt et meget udtømmede og grundigt foredrag 
om halvguden Hercules — alle tydske foredrag ere na- 
turligvis både udtømmende og grundige ; „nu har jeg — 
siger han ved hjemkomsten — talt så kraftigt og le- 
vende, at jfcg formelig har manet guden frem for mine 
tilhørere, så de have set ham lyslevende for sig"; men 
hvor forbauset bliver ikke den samme professor, da han 
træder ind i sit studerkammer og virkelig ser Hercules, 
den mægtige karl sidde der i egen person — han smi- 
der øjeblikkelig både hat og foredrag af forskrækkelse, 
farer ud af stuen og skælder på pigen, at hun har under- 
stået sig til at lukke et sådant utydske ind på hans kammer. 
Ja! således er der folk nok, som tale om, at vi skulle 
vågne op af vor dvale, tragte efter ånd og liv, men når 
så livet virkelig begynder at hige efter frihed og selv- 
stændighed, så er de samme folk i reglen de første til 
at vende det ryggen, som de selv have talt om, og sky 
det som „sekterisk væsen" og „usund partilidenskab", 
så har man ikke klager stærke nok, fordi man ikke 
længere kan leve i sin vante ro. Nej! lad os være 
varsomme, når vi bedømme det liv, som rører sig, og 
altid huske på, at liv dog er bedre end død; men lad 
os ønske, at en god ånd må være lederen, hvor det fol- 
kelige liv rører sig, og således vil jeg her udbringe et 
leve for den danske folkeånd. 

Efter at der var bleven sungen en del, var der at- 
ter talere, som fik ordet, og navnlig var der en rar og 
hjertelig udtalelse, som især gjorde indtryk på forsam- 
lingen — det var lærer Dam fra Åkirkeby; han vilde 
gerne give gæsterne en mindegave med på vejen hjem. 

Digitized by V^jVJvJvJ Iv 



men han havde for øjeblikket ikke andet end en guld- 
ring, og den vilde han for ingen pris miste. Han måtte 
derfor tage sin tilflugt til noget andet, som tillige knnde 
være fælles ejendom for alle — det var vort kære Dane- 
brog. Han vilde på en måde gøre enhver af gæsterne 
til „ridder af Danebrog" ved at erindre om, hvorledes 
vi om dette banner skulle samles i farens stund og for- 
svare dot som ridderen sin farve. Thi ved den røde 
farve måtte vi mindes det meget blod, som gennem ti- 
derne er bleven udgydt under dette banner til forsvar 
for fædrelandet, og det hvide i korsets mærke måtte 
minde os om den uskyldighed, som er tækkelig for gud, 
minde os om det hverv, vi med Danebrog have fået, 
at kæmpe for det ædle og skønne i livet. Et leve for 
gamle Danebrog! 

Endnu talte lærer Hass for danekvinden og særligt 
for alle de bornholmske kvinder, Jensen (Hindholm) for 
grundloven og det rette frihedssind, som navnlig skulde 
vise sig i livet i hjemmet, hvorefter lieutenant Dam 
sluttede festen med venlig anmodning til gæsterne om 
at gøre besøget om igen, og da navnlig gæste sydlan- 
det — thi der var også seværdige ting — blandt andet 
en stor sten, der hed „Kyllingehønen", som gerne kunde 
kaldes en rokkesten, „hvis den blot havde haft den 
egenskab at kunne rokke". 

Tilsidst blev det beklaget, at der var noget til, som 
hed: ende — opholdet mellem de kære Bornholmere 
skulde også have ende, og man måtte derfor skilles 
ad. Under kraftige hurraråb såvel fra gæsterne som 
Bornholmerne, satte vogntoget sig i bevægelse, og me- 
dens den muntreste stemning herskede på vognene gik 
det i rask fart ad Rønne til. Her havde man ventet, at 
gæsterne vilde havs gjort landgang og i den anledning 
haft til hensigt at yde dem en gæstevenlig modtagelse, 
men nu, da man først ankom dertil hen på natten, havde 
man, som rimeligt var, opgivet at træffe foranstaltnin- 
ger i så henseende. Ankomne ombord på skibet udtalte 
Bornholms amtmand den sidste afskedshilsen til gæsterne, 
der besvaredes med kraftige hurraråb fra skibet, medens 
det seilede ud af havnen — man så endnu nogle ra- 
ketter stige ivejret fra skibbroen, hvorefter snart det 
sidste glimt af aet fortryllede land var forsvunden i den 
tågede natteluft. 

Det havde blæst en del omdagen, og skøndt blæsten 
tildels havde lagt sig, rullede bølgerne dog lidt endnu; 
ihvorvel dette ikke var betydeligt så man dog adskil- 
lige, der, for at bruge sømandssproget, måtte „spilde 

guds gaver" eller gik i den store Peder Pårses fodspor, 
der, hvor han 

„ej kan tale mer, får ondt og må sig brække". 

Isærdeleshed sagde man — det gik ud over Testerjyden; 
ikke få sås med en påfaldende hvid farve i ansigtet^ 
kæmpende for at undgå den tort at komme til rælingen, 
medens det dog også må indrømmes, at der var Jyder, 
som lig Per Pars: 

„blev ved, skibsfolket at husvale, 
og muntre dennem op med en og anden tale". 

Bølgegangen sagtnede imidlertid lidt efter lidt — skibet 
fik sin sædvanlige rolige gang, og søvnen gjorde sin 
virkning; det gik da ligesom på den berømte rejse fra 
Kallundborg til Års, at 

„de allesammen lå fast ligesom i dvale, 

den ene kunde da den anden ej husvale". 

Ankomst til København. 

Sørejsen løb således igen meget heldig af, så hen 
på formiddagen nåede man København; her havde man 
da Lørdag eftermiddag samt Søndag til at se sig om, 
og denne temlig korte tid blev også vel benyttet, skøndt 
de fleste vel vare en del udmattede fra de foregående 
dage. Student F. Bojsen havde velvilligt påtaget sig 
det temlig besværlige arbejde forud at ordne alt på de 
steder, man ønskede at se; han havde ladet trykke et 
program, hvor enhver time på dagen var anført med 
sin bestemmelse, og han sørgede godt for, at program-' 
met virkelig kom til udførelse; selskabet skylder derfor 
især ham tak for, at man fik et så forholdsvis stort ud- 
bytte af det korte ophold i hovedstaden. Man beså så- 
ledes efterhånden : etnographisk museum, tøjhuset, den 
kongelige landbohøjskole, oldnordisk museum, Thorvald- 
sens museum og Rosenborg slot; på alle disse steder stod 
adgangenikke alene åben, men vedkommende forevisere 
gjorde sig den største umage for at fremdrage og for- 
klare det mest interessante for de rejsende. 

Også her i hovedstaden nød man gæstevenlig mod- 
tagelse : en del københavnske borgere i forbindelse med 
en del studerende havde foranstaltet en festlig sammen- 
komst i Sveitserhuset i Frederiksberg have Lørdag 
aften, hvor man opvartede med punsch og kager, me- 
dens købmand Rtitzau forsynede hele selskabet med ci- 
garer. Blandt de talere, som her fremtrådte, hørtes 
navnlig med interesse historikeren F.Barfod og en svensk 
docent Norlin fra Upsala universitet; i hans tale hed 
det til slutning: 

„Innan jag skibes från Eder, ville jag foreslå Eder att till mål 
for Eder nåsta utflugt vålje Sverige. Hvad afståndet betråffar, så 
ligger Skåne ånnu nårmare Eder an Bornholm. Jag forsåkrar Eder 
och på mina landsmåns vågnar om det varmaste, det mest hjårtliga 
emottagende. Skulle I icke ha lust alt besoka Sverige? (Jo! Jo!) 

... Det er aff så (overordentlig) nytta at få se, hur andra folk 
hafva det. — . . . 

Och I behdfde ej blott undersdka den Svenska allmogens stånd- 

Funktet i kunskaper och bildning ochjemnfora den med Eder egen, 
kunde ja och på forfadernes vis, i skåmt och glådje, profva Edra 
krafter med de unga Skanska bondekarlarnes. Val se I nu visser- 
ligen så forfardeligen starke ut, att jag ej våger at fdrsåkra, att de 
Skanska bondekarlarne kunde bestå i profvet, men man kunde jo 
alitid forsoka. Den kraft, som man ej kånner, har man ingen akt- 
ning for — den må nu tillhore en sjelf eller andra. — Jag dricker 
den ådlaDanska alimogens och deDanskaHoj skolers skål! (stærkt bifald.) 

Denne tale efterfulgtes på F. Bojsens forslag af kraf- 
tige hurraer for den brave og veltalende Svensker og 
tak for håns yenlige indbydelse. Om Søndagen drog 
man i sluttet trop med fanerne i spidsen ud til gamle 
Grundtvig; man følte, at han, som den åndelige fader 
til alle landets højskoler fortjente en særlig hyldest, og 
hos de fleste var det desuden et stærkt ønske at se og 
høre den gamle dannerkæmpe. Med sangen : „I alle de 
riger og lande", drog det lange tog ind i haven og ord- 
nede sig foran altanen, hvor biskoppen, ledsaget af 
etatsråd Flor og flere, trådte frem; Jensen (Hindholm) 
udbragte da ganske kort et leve for den danske hæders- 
gubbe, „som den, vi kunde takke for det meste af det, 
vi syslede med i vore skoler", og dette leve efterfulg- 
tes da af over tyve hurraråb — det var jo den måde, 
hvorpå enhver da vilde vise, hvormeget han skyldte 
den gamle kæmpe. Grundtvig tog da ordet og udtalte 
først, hvormeget det glædede ham, således at modtage 
hyldest af den danske ungdom; han så jo doriendyder- 
mere bevis på, at den danske oplysning, han havde 
kæmpet for, havde slået rod i folket. Det vidste han 
— ved at ransage i de gfamle skrifter — at vore for- 
fædre havde været i besiddelse aj en ejendommelig ån- 
delig kraft, som yttrede sig i en stærk tro på det gud- 
dommelige i et frit folkeliv og i en levende brug af 
modersmålet; i lang tid så det ud, som denne grundkraft 
skulde sygne hen og fortrænges af alt det fremmede 
væsen, — folkefriheden gik tabt og mundene bleve luk- 
kede — men nu var det hans håb, at tiden var kom- 
men, da det gamle danske igen skulde komme i høj- 
sædet, og det bedste bevis derpå vilde da være for ham 
når ungdommen lærte at bruge modersmålet på rette 
måde — derfor vilde han slutte med et leve for vort 
modersmål og den levende brug deraf, som skulde være 

kendemærket på den danske højskole. Etatsråd Flor 
tog dernæst efter opfordring ordet og mindede forsam- 
lingen om, at han både var den, der havde oprettet den 
første folkehøjskole (Rødding) og nu også den sidste (en 
i Angel), men desuagtet erkendte han dog, at Grundt- 
vig måtte nævnes som den egentlige fader, fordi han 
først havde vist vejen. Cand. Trier erindrede om, at det 
just idag var enkedronningens fødselsdag, og da en lille 
børneforsamling isærdeledhed småpiger var helt fortryde- 
lig over, at der ikke blev råbt hurra for kongen, så fik 
de hvervet Jensen til deres ordfører, og således blev 
der da råbt hurra både for kongen og droningen, som 
det sig hør og bør. Derefter talte lærer Utoft på Ise- 
rernes vegne til Grundtvig; da han kom ud af Lyngby 
seminarium, havde han været så åndelig sløv og dorsk, 
at han kunde falde i søvn over Ingemans „Valdemar 
Sejer"; nu havde han fået en lysere og gladere livs- 
betragtning, og derfor kunde han med såmange lærere 
især takke Grundtvig; vi lærere fra Horsenskanten vare 
villige til at gå i ilden for den danske sag og dens 
gamle høvding — hvad godt vi gjorde skreve vi på- 
hans, hvad dårligt på vor egen regning; vel havde vi 
mange fjender, som spotttede i krogene og ærgrede sig 
over det frie liv r som blomstrede frem i skole og kirke, 
men vi trøstede os da med, at spot og skade følges ad 
(her afbrød Grundtvig for at minde om det jydske 
mundheld: „A er et rej for en bang kål"). Da Grundt- 
vig eudnu udbragte et leve for folkesangen, føjede Bojsen 
(Gedved) dertil nogle bemærkninger; over sangen måtte 
vi nemlig ikke glemme sangeren, thi af alt det, som 
Grundtvig havde skrevet, var der intet, vi så godt kendte 
i højskolerne, som hans sange og folkeviser. Sangen: 
„Langt højere bjerge så vide på jord", som ender med: 
„Vi er ikke skabt til højhed og blæst, ved jorden at 
blive, det tjener os bedst", den var ret som skrevet ud 
af vort hjerte; i den henseende troede han, at disse 3 
skoler havde noget tilfælles,, thi vi erkendte, at vi vare 
„småt kørende", men vi trøstede os da med Jydens ord- 
sprog: „de komme også med, som age med stude", og 
vi kunde erindre de højlærde skoler om, at ^det var 
bedre at køre med stude på den rigtige vej end med 
fuldblodsheste på den fejle". Og den vej, som vi anså 
for den rette i vore skoler — det var at kæmpe for 
kærlighed til „frihed og danskhed". — Grundtvig havde 
idag sagt i sin prædiken, at det var kendemærket på 
dén „blinde vejleder", at hjertet hlev koldere og kol- 
dere for den ting, han talte om; dette var dog ikk& 

tilfældet i vore skoler,, vi vare ikke blevne koldere, 
men snarere varmere i kærligheden til fædrelandet, om 
det end kun var lidt, vi vare heller ikke blevne kol- 
dere for friheden; thi dét var den måde, hvorpå vi 
lærte eleverne frihed, at vi gav dem fuldstændig frihed 
i skolen, skøndt man ofte indvendte, at det kun kunde 
gøre så unge mennesker hovne og opblæste (Grundtvig : 
blive de da mindre opblæste, når de ingen frihed har?) . . . 
For nylig havde vi stået overfor de faste klipper på 
Bornholm, men hvor stærke de end lode, havde vi dog 
måttet erkende, at det var ikke ved sådanne klipper vi 
kunde rejse et forsvars-Danevirke ; men her stode vi 
nu overfor en af de rette forsvarsklipper endnu fastere 
i kampen for „frihed og danskhed" end nogen af de 
bornholmske kunde have været;thi det er skjaldenGrundt- 
vig, der har slået sådan på harpestrengen, at vi ere komne 
frem af vore huller og komne med til at mure på det rette 
Dane-virke, som er kærlighed til frihed og danskhed. 
Derfor et hurra for sangeren Grundtvig! 

Fanerne stilledes nu i spidsen, ogj toget gik lilbage 
til byen. „Så mild og venlig havde jeg ikke nær troet, 
at den gamle Grundtvig var" — sagde en af Jyderne. 
Man tilbragte endnu en munter aften i Tivoli, for 
derpå næste morgen at samles til hjemrejsen; denne 
gik da med jernbanen til Sorø, hvor Hindholmerne gik 
fra, og dernæst fraKorsør til Vejle med dampskibet„Flora w . 
Her opløste selskabet si<£ da, og enhver drog hjem til sit 
— glade over den fornøjelige rejse. 



Indtægterne og udgifterne have stillet sig således: 

Udgift. 
Dampskibene. . . . 687 Rd. 48 Sk. 
Jernbanen (halv pr.) 268 — 64 — 



Indtægt. 
52 adgangskort for elever 

fra Gedved 520 

21 do. for do. fra Staby 210 
48 do. for do. fraHindholm 384 
2 elever fra Møen. ... 12 
1 rejsende fra Møen . . 3 

Solgt sange 10 

Solgt hvedebrød 3 

Solgt tiloversblevet smør 24 
Solgt madkasser osv. . . 9 
Bidrag a 2 Mk. til logiet 

i København 33 



Ed 



Sum 1,208 Rd. 



Trykning, porto osv. 27—16 
Madkasser, krukker 

osv 22 — „ — 

Drikke- og drager- 
penge (både) ... 45 — 48 — 
Rug- og hvedebrød 1 1 — - „ — 

Smør 49— „ — 

Punsch 20 — „ — 

Logis i København 30 — „ — 

2 elever for opvartn. 10 — „ — 
223 expl. af denne 
beretning, omdelt 

påMøenogBornh. 37— 16 — 

